

NOTICIERO OFICIAL Dl GOBIERNO INSULAR 


AÑA 3 No. 4 

AUGUSTUS 1979 

ARUBIANA PRINTS N.V. 


PROGRAMA Dl MANEHO Dl 
GOBIERNO Dl ARUBA 
PA E PERIODO 1979—1983 


TERRENO ESTATAL 

Un di e responsabilidadnan di gobierno 
cu lo hanja hopi atencion den e periodo 
di gobemacion venidero ta e asunto es- 
tatal. Ta bon conoci cu e gmpo di tra- 
bao di Reinado, cu a inicia su labor dia 
18 di januari 1979, lo haci entrega di su 
rapport durante e periodo di gobema- 
cion aki. E maneho riba terreno estatal 
lo ta basa ariba e dos comisionnan 
(“sporen”) menciona den e Protocolo 
di Willemstad di dia 19 di april 1978. 

A. COMISION Dl REINO 
(Koninkrij ksspoor) 

E delegacion nombra door di Parlamen- 
to di Aruba, cu ta participa den e grupo 
di trabao di Reinado, ta consisti di srs.: 
G.F. Croes, E.J. Vos, Mr. J.H. van der 
Kuyp, mr. R.R. Richardson y Mr. P.D.O 
Denz (como secretario). 

Gobiemo no ta kere cu ta na interes di 
Aruba, si pa motivo di cambio den con- 
stelacion di e delegacion menciona lo 
surgi tardanza den tarea di e gmpo di 
trabao di Reino. 

Den e periodo venidero di gobemacion 
lo mester tene debido cuenta cu e ade- 
lantenan den e trabao di e comision 
aki. Pasobra e actividadnan aki lo mes- 
ter resulta den presentacion di tur e 
relacionnan cu por bai tin entre An- 
tillasnan Hulandes, e islanan di An- 


tállas Hulandes y Hulanda. 

Ta bon pa trece na memoria cu Parla- 
mento di Amba den su resulucion di 
31 di oktober 1978, no. 13095, a duna 
di conoce cu e descusionan den e comi- 
sion di Reino lo mester resulta den in- 
dependencia di Amba. Na mesun mo- 
mento mester studia posibilidad di 
cooperacion segun derecho internacio- 
nal entre Amba y e otro islanan di An- 
tillas Hulandes na un banda y entre 
Amba y Hulanda na otro banda. 
Gobiemo di Amba ta di opinion cu su 
maneho mester refleha y mester ta un 
continuacion di e espirito di e resolu- 
cion menciona di Parlamento di Amba. 
E comision di Parlamento pa indepen- 
dencia di Amba tin un tarea impor- 
tante pa cumpli den e asunto aki, esta 
preparacion y realisacion di indepen- 
dencia di Amba. Debi na e importancia 
grandi di su tarea gobiemo di Amba ta 
di opinion cu tur miembronan di Par- 
lamento den e periodo nobo di gober- 
nacion aki mester tin asiento den tal 
comision. Ya caba a inicia cu amplifl- 
cacion di e sub-comisionnan door di ad- 
miti miembronan di sindicato, comer- 
cio y clero. 

Cu e mesun dinamismo e maneho aki 
lo mester continua pa asina garantiza 
cu tur sectoman di nos comunidad ta 
involvi den e discusionnan di e comi- 
sion di Rcino. Cómunicacion entre 
miembronan di comision di Reino y e 
sub-comisionnan ta sigura pasobra cada 
un di e sub-comisionnan aki tin como 


presidente un miembro di e comision 
di Reino. 

B. COMISION ANTILLANO 
(Antilliaans Spoor) 

En vista di e independencia vislum- 
brante di Aruba e maneho di gobier- 
no riba terreno estatal lo mester ta di 
tal manera cu esaki ta duna prioridad 
na traspaso di e otro tareanan guber- 
namental. Pa por logra esaki plannan 
mester worde traha pa insularisa por 
ehempel cuerpo policial, pa nos tin nos 
propio autoridadnan hudicial y nos 
propio servicio diplomatico. 

Un estudio minisioso lo mester worde 
haci di e personal cu ya caba ta den 
servicio y loque lo bai tin mester den 
futuro. 

Pesei for di principio di e periodo di 
gobemacion aki lo bai percura pa tuma 
pasonan pa entrena of recluta personal 
cualiflca. 

Como cu e rapport final lo worde pre- 
senta den curso di 1980, cu e espectati- 
va justiflca cu na aña 1981, e decision 
politico lo worde tuma encuanto e fu- 
turo estructura estatal di nos isla, ma- 
neho di gobiemo lo ta dirigi pa realisa 
loke merece preferencia en vista di e 
independencia venidero. 

Encuanto decentralizacion lo tene e 
siguiente puntanan di salida na vista 
ora cu negosacionan entre Aruba y go- 
biemo Central tuma luga. 

1. Lo mester haci preparacion inme- 

diato di e tareanan y podeman cu 
ta cai bao di gobiemo central y cu 
por wordu decentralisa unbez. 

2. Lo mester mustra debidamente 
ariba e consecuencianan financiero- 
economico cu tal traspaso di tarea- 
nan y podeman pa e diferente terri- 
torio insular ta trece cu nele 

3. Loque ta menciona den e dos pun- 
tonan aki mester wordu acopla es- 
trictamente cu proposicionnan en- 
cuanto reparticion di entradanan di 
impuesto. 

4. Participacion constructivo di e dele- 
gacion arubano na e deliberacionan 
di ningun manera por tin conse- 
cuencianan constitucional pa nos 
isla. 

Loque ta mendona bao di e punto aki 
ta nifica cu participacion di gobiemo in- 
sular di Aruba na e deliberacionan inter- 
insular no mester wordu interpreta 
como si fuera ta un cooperacion pa yega 
na formacion di un federacion antillano 
den futuro. 

E meta di e deliberacion mterinsular ta 
pa loque ta trata Aruba, pa jega na un 
decentralisacion accelera, den cual e 
lucha final, esta independencia di 
Aruba, por ser realisa mas facil. 

SOCIAL- ECONOMICO 
FINANCIERO 

Aunque cu Aruba na e momentonan 
aki ainda ta forma parti di e constela- 
cion Antillano, no por wordu bisa cu e 
problemanan di e Isla di Aruba ta com- 
pletamente igual na esnan di e otro isla- 
nan. 

Manera ta conoci y muy en especial e 
situashon social, economico di Corsow 
ta preocupante. Esaki no solamente den 
termino corto, pero tambe a largo plazo. 
Tambe pa motibo di e efectonan inde- 
seable cu e situasion aki lo por trese pa 
un futuro desarollo pa Aruba, nos go- 
biemo lo sigui traha ariba e indepen- 
dencia cu e deligencia necesario. 

Pa motibo cu e balansa di pago di An- 
tillas Hulandes no ta wordu registra 
suficientemente separa pa cada isla, ta 
imposibel pa demostra precisamente 
den nivel cada isla ta contribui na e 
menguamento amenasante di nos reser- 
va di divisas. 


Di nos banda sinembargo ta reina e opi- 

nion cu e desarollo aki den prome in- 
stancia no ta debi na Aruba. E Rapport 
di e Central Plan Bureau “Marcha pa 
PTogreso” ta demostra esaki claramente. 
Pero esei no ta nifica cu e Gobiemo In- 
suiar nobo di Aruba lo sera su wowo pa 
e problemanan Economico cu tin of cu 
por surgi, al contrario e situacion eco- 
nomico di Aruba lo hanja debido aten- 
cion pero ta bon pa tene e origen di 
nos problemanan economico na bista 
pa asina e base di e maneho cu mester 
wordu forma ta bon funda. 

E desaroUo di e presupuesto insular lo 
tuma un posicion central den e maneho 
financiero di e Gobiemo di Aruba. Lo 
wordu hacie un emperio pa jega na un 
equilibrio entre e entrada y e gastonan. 
No solamente e entradanan mester 
wordu aumenta pa medio di un aumen- 
to di e tarifanan di e servicionan di Go- 
biemo basa ariba e costo di e articulo, 
ma tambe door di cobranzanan di go- 
biemo cu mester ta paga puntualmente. 
Unda cu ta posibel mester limita gasto- 
nan di Gobiemo. Tambe mester tene 
estrictamente na bista e disposicion di 
placa enefectivo di territorio insular. 
Institucion financiero, manera un depar- 
tamento di giro no ta “nifica” solamen- 
te cu facUidad extra pa pagonan, pero 
tambe ta fortalece e posicion finandero 
di nos isla. Pa tal motibo nos gobiemo 
kier bin lo mas pronto posibel cu tal 
departamento di giro. 

Manera ta conoci cada gobiemo res- 
ponsabel tin como tarea pa realisa 
cierto metanan na beneficio di su 
comunidad. 

Ariba terreno economico esakinan por 
ta entre otro: 

1. un crecemento equUibra di su 
economia; 

2. Crea suficiente empleo pa su 
hendenan; 

3. Un nivel di predo mas stablUsa cu 
ta posibel; 

4. Un balanza di pago equiUbra; 

5. Un reparticion lo mas justo posi- 
bel di entradanan. 

Tanten cu Aruba ta forma parti di e 
constelacion AntiUano e ta worde stroba 
den realisacion di tal metanan, pa moti- 
bo cu e instrumentonan necesario mas 


bien ta pertenece na competencia di 

Gobiemo Cenbral. Pesey mes nos go- 
biemo ta haya necesario pa trece cam- 
bionan den e situacion aki, di tal ma- 
nera cu nos comunidad ta beneficia lo 
mas optimalmente posibel. Tanto e ma- 
neho social-economico como esun fi- 
nandero mester ta dirigi ariba e interes 
aki. 

Pa logra un mihor bista riba desaroUo 
social-economico di Aruba, lo trata pa 
llega na un extension optimal di un pro- 
pio organisacion cu ta encarga su mes 
cu set-up di estadisticanan y planning. 
Mas pronto cu ta posibel Gobierno lo en- 
trega un concepto di ordenanza insular 
encuanto ordenacion especial (ruimte- 
lijke verordening). 

Pa loke ta concerni e desarollo economi- 
co di Aruba, gobiemo lo percura pa e 
dima di inversion ta bastante atractivo 
pa stimula inversionistanan particular y 
tambe pa banda di gobiemo insular rea- 
lisa projectonan. 

Di es manera aki no solamente entrada- 
nan nobo ta wordu produd, pero posi- 
biUdad pa trabao ta wordu crea. 
Unda cu ta necesario e manejo lo ta diri- 
gi pa combati inflacion. 

Ademas di esey lo wordu trata pa Ilega 
na un ahorro di e reserva di devisanan. 
Lo wordu teni cuenta cu e posicion di e 
menos afortunadonan den nos comuni- 
dad, principalmente esnan sin trabao, 
pa asina nan tambe por disfruta di pro- 
greso economico di Aruba. 

Atencion lo mester wordu presta pa 
combati desempleo aunque cu ta wordu 
calcula e desempleo no ta encerra mas 
cu 5 °/o di e poblacion total. (beroeps- 
bevolking). 

Gobiemo lo insisti pa Hulanda tene mas 
cuenta cu e deseonan di e pueblo Aru- 
bano y cu mester ejecuta projectonan 
mas rapido. 

Tambe lo wordu studia si realisacion di 
projectonan por wordu apresura, pame- 
dio di un organisacion mihor y door di 
aumenta e empleadonan neceSario. 

Den sector primaria e maneho dynamico 
di e ultimo cuatro aña lo wordu conti- 
nua. Gobiemo lo stimula optimal tur 
esfuerzo pa rebiba agricultura, horticul- 
tura, cria y pesca. E Colegio Ehecutivo 
lo duna e ehempel unda cu ta necesario. 
Lo trata di stimula maximalmente pro- 

duccion di comestiblesnan, manera ber- 
dura, fruta, cami pisca pa reemplaza 
importacion. Reforestacion y comba- 
timento di erosion lo haja tur atencion. 
Projectonan pa profesionalisa mas tanto 
posibel e sector aki lo wordu ehecuta. 
Lo duna e maximo atencion na moti- 
vacion y informacion di e pueblo Aru- 
bano ariba e tereno concemi y Io tin 
bon guia pa esunnan cu tin interes den 
agricultura y horticultura. E ultimo lo 
wordu eherce door e personanan cu a 
haja un estudio como tal na SENA. 

E Colegio Ehecutivo lo continua ariba 
termino corto e deliberacionnan cu 
Gobiemo Central pa obtene e derecho- 
nan exclusivo di exploracion y expio- 
tacion di e rikezanan natural den un 
territorio maritimo claramente delimita 
y lo sigui haci lo maximo posibel pa 
pasa tur autorisacion legal ariba e te- 
reno concemi pa Teritorio Insular di 
Aruba. 

Den e di 2 luna di aña pasa e departa- 
mento di Asuntonan Petrolero a keda 
funda, cua entre otro lo haya e tarea 
pa prepara e negosacionnan encuan- 
to e futuro exploracion y explotacion 
di e rikezanan maritimo. E Gobiemo 
lo haci e maximo esfuerzo pa atrae 
e specialistanan cual e Departamento 
di Asuntonan Petrolero tin necesidad 
di nan pa ehecuta su tarea optimal- 
mente. 

Ta intencion di Gobiemo pa den termi- 
no corto jega na exploracion y explota- 
cion di petroleo y gas den awanan rond 
di Aruba. 

Den sector industrial lo continua e ma- 
neho pa atrae industrianan di exporta- 
don. Ultimamente a termina delibe- 
racionan fructuoso cu “Du Pont Fabri- 
cators Aruba N.V.” 

E empresa aki ta preparando e tereno na 
Barcadera cu ela haya. Tambe e la cu- 
minsa cu un campaña pa atrae e obrero- 
nan rekeri. 

Den e prome aña e compania lo duna 75 
te cu 100 hende trabao, den e 2 añanan 
siguiente nan ta spera di aumenta e can- 
tidad di obrero te 500 hende of mas. 
Den e periodo di produccion maximo 
750 te 1000 hende lo por haya trabao. 


Tambe e Gobiemo lo stimula e estable- 
cimiento di industrianan local, cual por 
demostra cu nan por tin derecho di exis- 
ti, pa reemplaza importacion. 

Un estudio lo wordu haci pa sa te con 
lew ta necesario pa crea un fondo 
especial di desarollo pa empresanan me- 
diano y chikito. 

Si ta necesario impresarionan local lo 
wordu apoya door di Gobiemo. 

Di es manera aki lo trata ta stimula e 
partácipacion di nos propio poblacion 
den e sector comereial local. 

Solamente pa medio di suficiente ini- 
siativa particular di nos propio pueblo 
a base economico di Amba por wordu 
haci mas firme. 

E inversionnan aki lo keda den e pais 
mas liher cu inversionnan extranhero, 
ademas nan ta preveni cu tal parti di en- 
trada lo bai den e parti consumptivo. 

Turismo a desarolla di tal forma cu el a 
bira, banda di e sector petrolero, un pi- 
lar hopi importante di nos economia. 
Gobiemo lo haci esfuerzo maximo pa 
un continuacion di un desarollo equili- 
bra di e turismo. 

Ora di expande e capacidad existente lo 
tene debido cuenta cu e rendabilidad 
y nivef di ocupacion di e hotelnan ya es- 
tableci. 

Tur intento lo wordu haci pa mejora e 
coneccion aereo cu e mercadonan tu- 
ristico mas importante. 

Na fin di e aña aki lo cuminsa cu e rea- 
lisacion di e projecto “School Proffesio- 
nal Hotelero”. 

E calidad di e servicio na e turistanan 
estranjero lo mejora di tal forma, cu e 
turismo como tal lo haya un empuje 
positivo. 

Ademas e Gobiemo lo haci e oficina 
actual di turismo un entidad anonimo, 
door di cual e trabao pa cu e desarollo 
turistico lo bira mas eficiente. 
Establecimiento di companianan di 
“Off-Shore” lo wordu stimula door di 
e.o. acelera e tramitenan di dunamento 
di permisonan necesario. 

Tambe e mejoracion di comunicacion 
intemacional lo contribui na e crece- 
mento di e cantidad di e institucionan 
financiero aki. 

Den e sector comercial e actividadnan 
di zona liber tambe lo wordu stimula. 


Tambe lo wordu cuminsa cu un zona 

liber den vecindario di nos aeropuerto. 

Riba termino corto lo cuminsa tambe cu 
construccion di un edificio pa carga di 
5000m2 ariba teireno di aeropuerto. 
E desarollo di carga ta bai asina liher cu 
ya awor aki caba tin peticion pa tur e 
espacio projecta. 

Constantemente e infra-structura di nos 
isla lo wordu adapta y modernisa. 
Despues cu a haci un comienso caba 
cu drechamento di no6 camindanan 
publico y cu renobacion y expansion 
di nos utilidadnan publico, manera e.o. 
W.E.B. y Telefoondienst, tur atencion 
lo wordu poni tambe na nos haf y aero- 
puerto. 

Den e contexto aki tambe e realisacion 
di e haf pa containers lo haya gran 
prioridad. 

Hopi empeño lo wordu haci pa institui 
un compania pa explotacion di nos haf 
maritimo, na unda esnan cu directa- 
mente ta mas envolvi den e actividad- 
nan di nos haf, tambe lo mester partisi- 
pa. 

En coneccion cu e desaroUo rapido di 
e trafico aereo intemacional, princi- 
palmente debi na e aumento di nos 
turismo, lo ta necesario pa traha un 
masterplan pa nos aeropuerto, cu lo 
wordu usa como base pa adapta esaki 
na exigensianan modemo di eficiencia. 
Lo ta bon pa mustra ariba e hecho cu e 
asina jama “General Aviation” ta tra- 
hando bon y cu tur cos ta indica cu 
Aruba ta birando un centro di e tipo 
di trafico aereo aki. Pesey tambe lo 
pone mas atencion na e expansion di 
e facUidadnan aki. Seguridad aerea lo 
haya maximo atendon. 

E projecto di radar lo wordu realisa 
cu tur rapides. Loque ta toca e haf- 
nan maritimo lo percura pa e haf di 
container wordu realisa pronto. Tambe 
io woidu mira con lew e systema di 
operacion actual di e diferente compa- 
nianan di Gobiemo por wordu man- 
tene of cu lo bai over na crea enti- 
dadnan anonimo, lo ta encarga cu e 
tareanan actual di tal companianan. 


(Continuacion riba pagina 6) 

BESTUURSCOLLEG 


GRACE BAREÑO 

Naci dia 22 di Maart 1945. 
EDUCACION: MULO-B Havo na 
Hulanda, Academia Pedagogico na Hu- 
landa, special education couise na 
Syracuse na U.S.A. Currriculum Vitae: 
1970-1975 maestra na Beatrixschool y 
Emmaschool. Desde 1 di Januari 1976 
empleada publico na disposicion di e 
fundacion pa esnan mentalmente retar- 
da, promer como cabesante di pasadia 
Bibito Pin y actualmente como coor- 
dinador entre mayoman y Pasadia Bibi- 
to Pin, school Dunaun Man, Centro Sja- 
bururi y DVO miembro di Beurzen- 
commissie. Miembro di Antilliaans 
Spoor y miembro di e comision di in- 
dependencia di Aruba y miembro di 
parlamento pa e periodo 1975-1979. 
Srta. Bareño, lo ta diputado di: Onder- 
wijszaken (Enseñansa) 

Volksgezondheid (Salubridad Publico) 
Archief en Registratuur (Archivo y 
Registracion) 

Bevolking en Burgerlijke Stand (Regis- 
tro Qvil y Censo) 

Voorlichtinsdienst (Depta. di Informa- 
cion) Den casonan di ausencia, o pa un 
of otro motibo, Diputado Bareño lo 
worde reemplaza door di Diputado 
Zaandam. 

PEDRO P. KELLY 

Naci dia 19 di October 1941. 
EDUCACION: 3e klas HBS, Praktijk- 
diploma Boekhouden, Diploma di Mo- 
deme Bedrijfs-administratie (M.B.A.) 
Curriculum Vitae: Desde 1971 e tabata 
administrador di Telefoondienst. E ta 
tambe tesorero di Stichting Kleuter- 
school Tanki Leendert, cual ta encar- 
ga cu trahamento di un ediflcio pa 
Kleuterschool na Tanki Leendert. 
Actualmente e ta diputado di Territorio 
Insular di Aruba desde aña 1977 y 
miembro di Parlamento di Amba desde 
1975. 

Diputado Kelly, a keda cu e departa- 
mentonan di: Telefoondienst (Servicio 
Telefonico) 


Volkshuisvesting (Vivienda pa pueblo) 
C.D.M.A. (Central pa administracion 
mecanico) 

Accountantsdienst (Servicio di Conta- 
bilidad) 

Vakopleiding (Entrenamento pa Ofishi) 
Arbeidszaken (Asuntonan laboral) Tam- 
be den casonan di ausencia, of pa un 
of otro motibo Diputado Kelly lo wor- 
de reemplaza door di Diputado Oduber. 

EFRAIN M. DEKORT 

Naci dia 8 di Juni 1942. 

EDUCACION: MULO 
Curriculum Vitae: ela bai Estados 
Unidos unda ela gradua como Bache- 
lor of Arts specialisando den sociolo- 
gia. Ela traha na LAGO desde 1965 te 
1967 como Pr-Ir-asistent Na november 
1967 ela wordu nombra como hefe 
di departamento di informacion di 
gobiemo insular. Desde 1971 e ta miem- 
bro di eilandsraad. E ta co-fundador 
di M.E.P., na 1973 ela bira minister di 
finansas, actualmente e ta hefe di 
A.V.D. 

Diputado de Kort tin bow su respon- 
sabilidad e departamentonan di: Dienst 
Economische Ontwikkeling (Desarolio 
Economico) 

Administratie Bureau Ontwikkelingspro- 
jecten (Proyectonan di Desarollo) 
Financien (Finansas) 

Ontvangerskantoor (Oficina di Ont- 
vanger) 

Maatschappelijke Zorg (Cuido Social) 
Tijdelijk Arbeidsvoorziening (Provision 
pa Empleo Temporario) 

Bureau Exploitatie Bodemrijkdommen 
waaronder oliezaken (Depto. pa explo- 
tacion di Riquezanan mineral bao di 
cual ta cai asuntonan petrolero) W.E.B. 
Tambe den casonan di ausencia of pa un 
of otro motibo, Diputado de Kort lo 
worde reemplaza door di Diputado Leo. 

DANIEL I. LEO 

Naci dia 11 di Juli 1938. 

EDUCACION: MULO contabilista. 



Esaki ta nos bestuurscollege nobo pa e proximo 
Sinta nos ta haya d.r.p.d. diputado Grace Bare. 
rio Sr. John Booi y diputado Remie Zaandam. 
Para patras nos ta haya d.r.p.d. diputado Danh 
y diputado Efrain de Kort. 



Esaki ta e fraccion di M.E.P. manera ela kea 
nos ta mira d.r.p.d. Sres. Roy van Putten, 
Croes, Casper Boekhoudt, Marco Bislip, Joe f> 
Otro miembronan di fracclon cu falta ariba 
Oduber, Pedro Kel/y y Daniei Leo. 

4 anjanan. 

ño, gobernador interino Sr. Urbano Maduro, secreta- 
?! Leo, diputado Nei Oduber, diputado Pedro Keiiy 



fa forma dia 14 di Augustus ultimo. Aribae foto 
Ciive Lacie, Feiix Fianegin, Pedro Bislip, Betico 
lasmijn y HHario Angela. 

' e foto ta e 3 siguiente diputadonan: Sres. Nel 


Curriculum Vitae: co-fundador di M.E.P 
confundador di sindicato di hospital, 
cofundador Banco di Sanger, miem- 
bro directiva di ALADA, seccion Aruba, 
miembro di ASTA, 11 anja di servicio 
como administrador di San Pedro Hos- 
pitaal. Desde 1973 miembro di Parla- 
mento y actualmente diputado di 
Aruba desde 1975. 

Diputado Leo a haya e siguiente carte- 
ranan bow di su encargo: Luchthaven 
(Aeropuerto) 

Tourisme (Turismo) 

Landbouw, Veeteelt en Visserij (Agri- 
cultura, Cria y Pesca) 

Veterinaire Dienst (Servicio Veterina- 
rio). Tambe a keda dicidi cu den caso- 
nan di ausencia pa un of otro moti- 
bo Diputado Leo lo worde reemplaza 
door di Diputado E.de Kort 

NELSON O. ODUBER 

Naci dia 7 di Februari 1947. 
EDUCACION: Mulo A, na Aruba, ge- 
meente administratie na Tilburg, M.O. 
Staatsinrichting na Sittard, Algemene 
Onderwijsleraar, tambe na Sittard, Hu- 
landa, Curiccuium Vitae: E tabata ad- 
junct secretario di seccion Antillano di 
Comision di Reino y secretario raads- 
commissie Aruba. Como deportista ela 
obtene varios medailla di Oro na 1965, 
1966 y 1%7. Actualmente e ta miem- 
bro di Antilliaans Spoor. E ta tambe 
diputado di Aruba desde 1975. 

Diputado Oduber a keda encarga cu e 
departamentonan di: Algemene en Ju- 
ridische Zaken (Asuntonan General y 
Huridico). 

Cultuur en Jeugd Zaken (Cultura y 
asuntonan pa hubentud) 

Haven en Loodsdienst (Waafnan y 
Loods) 

Domeinbeheer (Maneho di edificio- 
nan y terenonan di gobierno) 

Openbare Leeszaal (Biblioteca PubU- 
co) 

Wetgeving en Constitutionele Zaken 
(Legislacion y Asuntonan Constitu- 
cional) 

Tambe den casonan di ausencia of pa 


un of otro motibo, Diputado Oduber lo 
worde reemplaza door di Diputado P. 
Kelly. 

REMIE ROELL 
ZAANDAM 

Naci dia 19 di Juni 1936. 

EDUCACION: MULO-A, HBS-A, 

Politie Academie Appeldoom. 
Curriculum Vitae 20 anja como oflcial 
di polis, hefe di polis na St. Maarten, 
ex-hefe interino di polis na Aruba, ex 
presidente di POVA, miembro di ESSO 
CLUB, consehero di deportivo San 
Luis di Savaneta. Promer y unico Aru- 
bano cu tabata presidente di senado na 
Academia Policial na Hulanda. 

Diputado Zaandam, tin como cartera- 
nan: Brandweer (Bomberos) 

D.O.W. (Departamento di Obras Pu- 
blicas) 

Sportbureau en Recreatiezaken (Depor- 
te y Asuntonan di Recreo) 
Personeelszaken (Asuntonan di Perso- 
nal) 

Hulpbestuurskantoor Sint Nicolas (Ofi- 
cina Auxiliar di gobiemo na San Nico- 
las) Tambe a keda dicidi cu den caso- 
nan di ausencia pa un of otro motibo 
Diputado Zaandam lo worde reempla- 
za door di Diputado Bareño. 


CHARLADI 

GOBIERNO 

Dl 

ARUBA 

Tur dialuna entre 7.45’or y 
8’or di anochi. 

Via Tele-Aruba en cadena 
cu tur radio emisoranan local 
Sintonise 

SOCIAL—CULTURAL 
Y EDUCACIONAL 

Ariba terreno social-cultural y educa- 
cional lo worde haci un investigacion 
profundo y e actividadnan lo worde 
coordina mas tanto ainda cu antes na 
favor di un desaroyo mas balancea po- 
áble den e sector aki. E maneho lo 
enfoca ariba e desaroyo maximo di e 
poblacion den cada districto di e isla. 

E asunto di vivienda pa pueblo lo worde 
emprende sistematicamente. 

E intencion ta pa un fundacion lanta es- 
pecialmente cu e meta aki, lo yuda es- 
nan menos afortuna den nos comuni- 
dad, y den un fase mas despues otronan 
tambe, di tal manera cu bao di condi- 
cionnan razonable por financia y termi- 
na nan cas. Asistencia financiero di Hu- 
landa ya a worde obteni caba pa e em- 
presa aki y ta ser spera cu den futuro 
tambe por conta cu mas ayudo. 

Un maneho husto pa cu terreno, huur y 
vivienda ta un asunto cu den realisacion 
di e maneho menciona lo mester haya 
e prioridad di lo mas halto. A base di 
esaki Gobiemo di Aruba lo haci un in- 
ventarisacion den un termino hopi cor- 
to di tur terrenonan di erfpacht. 

Tambe un inventarisacion lo worde pre- 
para di tur terrenonan na huur cualnan 
por worde destina pa construccion di 
cas, locual ta nifica terrenonan na huur 
cu ta situa den plannan di parcelamento 
y na unda ya tin infrastructura. 

Na realisacion di e resolucionnan cu ta 
necesario ainda pa ehecucion di e or- 
denansanan insular reglando Cuido So- 
cial lo worde duna gran prioridad. 
Cu e fin di optimalisa enseñanza pa nos 
pueblo e Conseho Ehecutivo ta estable- 
ce un oficina di planeamento pa en- 
señanza cual lo ocupa su mes especi- 
ficamente cu esaki. 

Ariba termino corto e maneho di 
enseñanza mester worde decentraliza 
den un forma hopi avansa y pa e siguien- 
te motibonan: 

A. Ta logico cu den coneccion cu e 
lucha di e territorio insular di 
Aruba pa den futuro cercano reali- 


sa su independencia ariba tenreno 
estatal, cu ariba terreno di enseñan- 
za tambe cierto medidanan transi- 
torio mester worde tiuna. Akinan 
tambe ta worde pensa ariba mas 
traspaso di podeman na e territo- 
rionan insular. 

B. Pa motibo cu e maneho di enseñan- 
za mester worde atendi tanto door 
di gobiemo Central como gobiemo 
Insular of bisa na otro manera, pa 
motibo cu tur dos organonan gu- 
bemamental ta responsable den 
cierto sentido pa cu enseñanza y 
teniendo na cuenta e hecho cu pa 
motibo di e consteladon politico 
existente ambos instancianan no 
ke of no por hiba e mesun maneho 
pa cu enseñanza, di moda cu no por 
tuma of sincronisa decisionnan, a 
keda demostra principalmente den 
e ultimo temponan aki cu e proce- 
so di formula decisionan regular- 
mente ta worde treci den dificul- 
tad y cu tur e consecuencianan di 
esaki. 

C. Pa motibo cu e resultadonan di 
enseñanza ta bao di e expectacion- 
nan y pa motibo cu e gastonan pa 
enseñanza den nan mayoria grandi 
mester worde carga door di e terri- 
torionan insular mes, no ta pa con- 
sideracionan di eficacia solamente 
pero principalmente cu vista ariba 
e desarollo rapido ariba tereno es- 
tatal, ta deseable cu ariba tereno di 
enseñanza tambe nos podeman 
mester worde delega na e territo- 
rionan insuiar lo mas pronto posi- 
bel. 

Enseñansa profesional merece di worde 
expande di manera cu mas posibilidad- 
nan di estudio ta worde ofreci ariba 
nos isla, y pa e motibo aki e atencion 
necesario lo worde dedica na e siguien- 
te proyectonan di enseñansa: 

School Profesional Hotelero (Hotel- 
vakschool) 

A.S.P.A. (Arubaanse Social Peda- 
dogishe Akademie) 

School pa enfermera 
Ta intencion di Gobiemo Insular pa 
promove mas tanto posibel enseñanza 
avansa den cada distrito. Akinan ta 


worde pensa na, entre otro, e expan- 
sion di V.W.O./H.A.V.O. na San Nico- 
las; y e fundacion di un M.A.V.O./ 
E.T.A.O. na Noord. 

Gobiemo Insular ta considera necesario 
pa introduci un ortografia na Papia- 
mento na e schoolnan.. 

E Conseho Ehecutivo ta considera di ta 
di vital importancia cu pa mehora nos 
enseñansa, lo por cuminsa cu dunamen- 
to di les riba termino corto den nos idio- 
ma nativo na schoolnan di enseñansa 
basico. 

Den e proximo añanan, e gobiemo in- 
sular di Amba lo institui un consejo 
pa educacion fisica, deporte y recrea 
cion. 

E consejo aki lo studia tur e problema- 
nan encuanto e deporte na Aruba y lo 
conseja e Bestuurscollege pa restructu- 
ra e manejo di deporte, pa asina llega 
na un eficiencia grandi ariba e terreno 
menciona. 

Conseho Ehecutivo lo stimula deporte 
recreativo mas tanto cu ta posibel. 

SALUBRIDAD PUBUCA Y 
SEGURIDAD 

Manejo di Gobiemo encuanto salubri- 
dad publica lo ta dirigi pa laga henter 
e servicio aki funciona completamente 
independiente di institucionnan di Go- 
biemo Central. 

Un departamento epidemico y un ser- 
vicio di dentista escolar lo worde esta 
blece mas pronto cu ta posibel. 

Mirando e enorme gastonan di Salubri- 
dad Publica (Volksgezondheid) lo mes- 
ter worde investiga cual ta e factoman 
cu ta causa esaki y con por reduci esaki- 
nan. 

E cuido medico lo worde someti na un 
restructuracion pa optimaiiza e servicio 
pa e publico y pa logra un mihor contac- 
to entre e cuerpo medico y gobiemo. 
Gobiemo di territorio insular di Aruba 
lo águi promove e relacionnan cu cen- 
tronan medico den exterior, entre otro 
cu esun di universidad di Groningen. 
E servicio medico lo haya como tarea 
adicional percura pa informacion pu- 
blico encuanto asuntonan social-medico. 
E diferente projectonan ariba e terreno 
menciona manera un centro di revali- 
dacion, centro mediço na San Nicolaas, 

e set up di un hospital psiquiatrico y un 

servicio hygienico pa empresanan lo 
wofde elabora y finalisa. 

Gobiemo lo dirigi su manejo pa realisa 
un laboratorio veterinario-diagnostico 
cu ayudo tecnico di P.A.H.O. (Pan- 
american Health Organisation). 

Henter e problematico ambiental segun 
e opinion di Gobiemo di Aruba mester 
worde studia den tur su aspectonan cu 
e proposito di yega na un emprende- 
mento integral di nos problemanan 
ambiental. 

Lo worde investiga te con leeuw ta 
necesario pa establece un institu- 
cion di ambiente completamente in- 
dependiente cu lo ocupa su mes cu 
tur aspectonan di preveni y combati po- 
lucion di ambiente. 

Relaciona cu seguridad lo worde trata 
pa e departamento di bomberos por 
haci e tareanan, cu ta cuadra cu e res- 
ponsabilidad di cuerpo di bombero y 
ademas eherce e tarea principal den or- 
ganisacion di dunamento di asistencia 
den accidentenan y calamidadnan. 

Transportacion publico pronto lo worde 
eherce door di un compania anonimo di 
gobiemo ariba un manera eñciente y cu 
tarifa razonable. E transportacion aki lo 
worde expande gradualmente te ora cu 
"ada destinacion ariba e isla lo ta facil- 
mente alcansabel. 

Lo worde haci tur empeño pa mehora e 
calidad di e personal di gobiemo insular 
pa di e manera aki e eficiencia di e apa- 
rato gubemamental aumenta. En conec- 
cion cu esaki lo worde studia con leeuw 
por spaar ariba e puestonan cu ya ta 
ocupa di mas. Solamente na unda ta 
sumamente necesario e personal di de- 
partamentonan di territorio insular di 
Aruba lo worde expande. Pa motibo di 
eficiencia hopi atendon lo worde dedi- 
ca na e problema di espacio pa oficina, 
cual e diferente departamentonan ta lu- 
chando cu ne. E edificionan ya cumpra 
lo worde poni den condicion pa worde 
utilisa pa e proposito aki lo mas pronto 
posible. 

Un registracion y administradon opti- 


mal di informacionan gubemamental ta 
necesario pa un bon fundonamento di e 
aparato gubemamental. Gobiemo di 
Amba ta conciente di esaki debidamen- 
te y lo haci tur locual ta necesario pa 
realisa esaki. 

E administracion mecanica di territorio 
Insular di Aruba actualmente ta posee 
di un sistema anticua. 

Pa yega na obtene mehoracionan impor- 
tante ariba terreno di automatisacion 
di aparatonan insular, gobiemo lo bai 
modemisa den e periodo di gobema- 
cion venidero e sistema di computador, 
pa asina entre otro e departamento di 
finanzas y e oficina di Eilandsontvanger 
lo haya un liña directo cu e aparato 
computador. 

E gobiemo io duna e atendon necesario 
na e oficina auxilia di gobiemo na San 
Nicolaas. E oficina aki lo sigui coordi- 
na tur trabaonan di gobemacion encuan- 
to San Nicolaas y e trabaonan aki lo 
worde optimalisa. 

E contacto cu e personal di e oficina aki 
lo worde mejora entre otro door di 
bishitanan frecuente door di miembro- 
nan di e Colegio Ehecutivo na oficina 
auxiliar aki na San Nicolaas. 

Ta intendon pa optimalisa e informa- 
cion na nos pueblo pa asina e comuni- 
dad Arubano ta sigura di un informa- 
don maximo encuanto e fundonamen- 
to gubemamental en general y indepen- 
dencia di Aruba en particular. 


PROME CURSO 
PA SCHOOL 
HOTELERO A 
TERMINA 

Recientemente a termina e prome curso 
pa Aruba School of Hospitality Trades 
organisa pa F.T.A., A.RA.T.A. y go- 
biemo di territorio insular di Aruba. 
E prome curso, Food Preparation a 
tuma lugar na e hospital bieuw, camin- 
da e cursonan pa waiter tambe ta tuma 
lugar. 

E curso aki a worde duna pa instruc- 
tor Martini di Florida International 
University. Na e curso aki a participa 
seis supervisor cu ta trahando den 
sector hotelero. 

Den curso di e aña aki, varios curso 
mas lo worde duna na e supervisor- 
nan den sector hotelero, pa asina ora 
cu e school hotelero cuminsa funcio- 
na oficialmente, e estudiantenan local 
worde entrena y prepara pa e propio 
supervisoman aki, cu den varios caso 
ta hendenan local. 

E personanan cu a participa na e curso 
aki ta John Leung di Americana Ho- 
tel, Herman Hodge di Tamarijn Beach 
Hotel, Rolando Tromp di Sheraton, 
Efrain Goeloe di Holiday Inn, Tu- 
(Continuaclon riba pagina 8) 



Personanan, kendenan a caba e curso aki ta: Srs. John Leung, Herman Hodge, Roiando 
Tromp, Efrain Goeioe, Toribio Gomez, Martin Farro, Femando Kock y Anton 
Frederiks. 


E curso a worde duna door di prof. Martini, Srs. Eiiis Dania, Ruben Giei, bow super- 
vision di Sr. Zeev Lavon. 

ribio Gomez di Holiday Inn y Mar- 
tin Farro di Basi Ruti Hotel. 

E reaccion di e cursistanan ta hopi 
positivo: no solamente nan ta di 
opinion cu nan a siña hopi, pero cu e 
material cu a worde presenta pa 
e instructoman Martini y Beaujon ta 
hopi util. 

Tambe nan a expresa e satisfaccion cu 
e curso lo yuda nan entrena nan propio 
empleadonan. 

E segundo curso di Food Preparation 
cu ta cuminsa na september io worde 
duna pa instructor Gregg, esaki ta es- 
pecialmente pa esnan cu a sigi e prome 
curso. E cursistanan lo por bini e ora 
cu nan criticanan, despues cu nan a train 
nan empleadonan na hotel. 

E staff di e school hotelero pa Aruba 
tambe ta tumando parti na e cursonan 
aki, nan ta Zeev Lavon, Ellis Dania, 
Ruben Giel, Femando Kock y Anton 
Frederiks. 

Otro cursonan cu lo worde duna ta 
entre otro accounting, bar and beverage 
operations, train the trainer, food and 
beverage service etc. 

Prioridad pa inscribi ta ser duna na 
personanan cu experiencia di instruc- 
cion den ramo hotelero, di hospital y 
otro institucion. 

Tur e cursonan aki ta worde duna den 
cuadro di preparacion pa e hotelvak- 
school cu pronto lo establece su mes 
ariba nos isla. 





E fracclon di A. V.P. ta consistl di Srs. joaquin Bareño, Armand Engelbrecht, Henny 
Eman y Sra. Edith van der Hans geb. Orman. 


P.P.A. su fraccion den parlamento di Aruba ta consisti di Srs. Dominlco Tromp, Benny 
Nisbet y Virgilio Kock. 


Esakl t'e fraccion di R.U.B.A, consls- 
tiendo di Srs. Watty Vos y Rudy Frank. 











































































